****

 **Δημοτική Επιτροπή**

 **Υγείας Δήμου Λαμιέων**

 Λαμία, 6 Φεβρουαρίου 2020

**Δελτίο Τύπου**

**Θέμα:** 1η συνεδρίαση της Δημοτικής Επιτροπής Υγείας του Δήμου Λαμιέων

Την Τετάρτη 5 Φεβρουαρίου 2020 στο Δημαρχείο συνεδρίασε για πρώτη φορά η Δημοτική Επιτροπή Υγείας του Δήμου Λαμιέων υπό την προεδρία του αναπληρωτή Δημάρχου κου Αθανασίου Ντούζγου.

Στη συνεδρίαση έγινε γνωριμία των μελών που συμμετέχουν και κατατέθηκαν προτάσεις για τον τρόπο λειτουργίας και τις αρμοδιότητες της Επιτροπής που αποτελεί συμβουλευτικό όργανο του Δήμου και έχει γνωμοδοτικές αρμοδιότητες στα θέματα που αφορούν τη δημόσια υγεία και υγιεινή, την πρόληψη, την προστασία και προαγωγή της υγείας των δημοτών και κατοίκων της περιοχής του Δήμου Λαμιέων.

Ιδιαίτερη συζήτηση έγινε για τον συντονισμό δράσεων για την προαγωγή της Αντικαπνιστικής Εκστρατείας και για το πλαίσιο το οποίο έχει τεθεί για την αντιμετώπιση στο δήμο μας της επιδημίας του Κοροναϊού.

Αναλύθηκε επίσης η κατάσταση που επικρατεί στη πρωτοβάθμια περίθαλψη στη Λαμία ενώ τέθηκαν προβληματισμοί στον τρόπο που η Επιτροπή θα συντονίσει και θα εφαρμόσει δράσεις και προγράμματα που θα έχουν ευρεία απήχηση στους δημότες.

Στη συνεδρίαση παρευρέθηκαν ο Αντιδήμαρχος Δημόσιας Υγείας Παναγιώτης Στασινός, ο πρόεδρος της Κοινότητας Λαμίας Δημήτρης Συλεούνης και ο πρόεδρος του Ιατρικού Συλλόγου Φθιώτιδας Χρήστος Γεωργίου.

Επισυνάπτεται η απόφαση σύστασης της Επιτροπής και οι φορείς και τα μέλη τα οποία συμμετέχουν.

Τα μέλη της Επιτροπής:

Αθανάσιος Ντούζγος-Αναπληρωτής Δημάρχου-Πρόεδρος

Δημήτριος Ρίζος Δημοτικός Σύμβουλος

Θεόδωρος Αρναούτογλου Δημοτικός Σύμβουλος

Βασιλική Λαίτσα Δημοτική Υπάλληλος

Γιώργος Κυριαζόπουλος Διευθυντής ΜΕΘ Ν.Λαμίας

Μανώλης Μάνος Πνευμονολόγος-Υπεύθυνος Ιατρείου Διακοπής Καπνίσματος Ν.Λαμίας

ΑρστοτέληςΛιάκος Χειρουργός-Εκπρόσωπος Ιατρικού Συλλόγου Φθιώτιδας

Εμμανουήλ Ευδωρίδης Πρόεδρος Οδοντιατρικού Συλλόγου Φθιώτιδας

Ηλίας Καραγεώργος Χειρουργός-Διευθυντής Κέντρου Υγείας Λαμίας

Βασίλειος Κυριακάκης Νευρολόγος-Εκπρόσωπος εργαζομένων Νοσοκομείου Λαμίας

Καλλιόπη Πάπουτσα Φαρμακοποιός-Εκπρόσωπος Φαρμακευτικού Συλλόγου Λαμίας